पहले डर था कि दो पोप के कारण कैथोलिक चर्च अस्थिर हो सकता है, लेकिन ऐसा कुछ हुआ नहीं। पोप फ्रांसिस ने बेनेडिक्ट की तारीफ करने का कोई मौका नहीं गंवाया। उन्होंने जुलाई में बेनेडिक्ट को बुद्धिमान ग्रैंडफादर कहा, ‘अगर कोई मुश्किल है या मुझे कुछ समझ में नहीं आता, तो मैं उन्हें फोन कर लेता हूं और पूछ लेता हूं कि फलां काम कैसे करूं।’ 11 फरवरी, 2013 को पोप बेनेडिक्ट 16वें यानी जोसेफ राट्जिंगर ने इस्तीफा दे दिया था। इसके बाद 13 मार्च को पोप फ्रांसिस नए पोप चुने गए थे।